CELEX: 62012TN0436
Language: bg
Date: 2012-09-28 00:00:00
Title: Дело T-436/12: Жалба, подадена на 28 септември 2012 г. — Deutsche Rockwool Mineralwoll/СХВП — Ceramicas del Foix (Rock & Rock)

8.12.2012   
            
            
               BG
            
            
               Официален вестник на Европейския съюз
            
            
               C 379/25
            
         Жалба, подадена на 28 септември 2012 г. — Deutsche Rockwool Mineralwoll/СХВП — Ceramicas del Foix (Rock & Rock)
   (Дело T-436/12)
   2012/C 379/43
   Език на жалбата: английски
   
      Страни
   
   
      Жалбоподател: Deutsche Rockwool Mineralwoll GmbH & Co. OHG (Gladbeck, Германия) (представител: J. Krenzel, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Ceramicas del Foix, SA (Барселона, Испания)
   
      Искания на жалбоподателя
   
   
               —
            
            
               да отмени решението на втори апелативен състав на Службата за хармонизация във вътрешния пазар (марки, дизайни и модели) от 10 юли 2012 г. по преписка R 495/2011-2; и
            
         
               —
            
            
               да осъди ответника да заплати съдебните разноски.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: фигуративната марка „Rock & Rock“ за стоки от класове 2, 19 и 27 — регистрация като марка на Общността № 3468774.
   
      Притежател на марката на Общността: другата страна в производството пред апелативния състав.
   
      Страна, която иска обявяване на недействителността на марката на Общността: жалбоподателят.
   
      Основание на искането за обявяване на недействителност: искането за обявяване на недействителност се основава на относителни основания за отказ съгласно член 53, параграф 1, буква a) във връзка с член 8, параграф 1, буква б) от Регламент № 207/2009 на Съвета. Жалбоподателят се позовава на следните по-ранни права: словната марка „Rock“, регистрирана в Германия под № 30229274 за стоки и услуги от класове 1, 6, 7, 8, 17, 19, 37 и 42; словната марка „MASTERROCK“, регистрирана в Германия под № 30212141 за стоки и услуги от класове 17, 19 и 37; словната марка „FIXROCK“, регистрирана в Германия под № 39920622 за стоки от класове 6, 17 и 19; словната мрака „FLEXIROCK“, регистрирана в Германия под № 2078534 за стоки от клас 19; словната марка „COVERROCK“, регистрирана в Германия под № 39732094 за стоки от класове 17 и 19; словната марка „CEILROCK“, регистрирана в Германия под № 30306452 за стоки от класове 6, 17 и 19.
   
      Решение на отдела по отмяна: отхвърля искането за обявяване на недействителност.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 1, буква б) от Регламент № 207/2009 на Съвета.